OpenLLM-France/wikimedia huggingface dataset:
# Paul César Helleu

Paul César Helleu (Vannes, 1859ko abenduaren 17a - Paris, 1927ko martxoaren 23a) frantziar margolaria izan zen.
Hamasei urterekin Parisko Arte Ederren Akademian sartu zen eta Jean-Léon Gérômeren ikasle izan zen. Inpresionisten bigarren emanaldira joan zen eta John Singer Sargent, James McNeill Whistler eta Claude Monet ezagutu zituen. Sargenten laguna izan zen bizitza osoan. Giovanni Boldini ere ezagutu zuen, eragin handia izan ziona. Laster egin zen ezagun Belle Époque gizarteko emakume ederren erretratuengatik. New Yorken Grand Central Terminal geltokiko sabaiko konstelazioak margotu zituen.

## Iruditegia

* Peggy Letellier, pastel, 1905
* Mademoiselle Vaughan, pastel, 1905
* Lady with Flowers, pastel on linen, 1910
* Camara, pastel, 1905
* Elegant Woman at the Rail, pastel, 1905
* On the sofa, pastel, 1899
* Le Chapeau Plissés, drypoint
* Madame Chéruit, drypoint
* Le Sphinx, drypoint
* Étude d'après la même, drypoint
* Madame Letellier, drypoint
* Elegant woman in fur coat. Drypoint, color print
* Madame Helleu on Her Yacht L'étoile, oil on canvas, ca. 1898–1900
* Le Grand Pavois, oil on canvas, 1901
* Madame Paul Helleu Seated at Her Secretaire, oil on canvas, 1900
* Young woman in white (Mrs. Helleu), oil on canvas, 1900
* Théodore Deck plate decorated by Helleu, 1884, Colmar Museum
* Le Joueur de flûte, color print, 1895
* Hydrangeas, pastel, 1911
* The Yacht L'étoile, oil on canvas, 1903
* Grand Central Terminal ceiling in New York City

## Kanpo estekak

* Datuak: Q491039
* Multimedia: Paul César Helleu / Q491039
# Pinnekjøtt

Pinnekjøtt (hitzez hitz 'haragi-makila') Eguberrietako plater tradizionala da Norvegiako mendebaldean. Pinnekjøtt jaki ondua da, gazitua eta batzuetan lehortua, arkume-saiheski ketuak bezala. Horiek lurrunetan prestatzen dira, urki-adarren gainean, eta patatekin eta arbi-aza purearekin zerbitzatzen dira. Pinnekjøtt normalki garagardoarekin eta akvavitekin lagundu ohi da, baina ardo beltza hedatu zenetik, gero eta ohikoagoa da plater honekin edatea. Norvegiako mendebaldean bakarrik zerbitzatzen den arren ("Vestlandet"), pinnekjøtt ezaguna da herrialdeko beste leku batzuetan ere.

## Kanpo estekak

* Datuak: Q1703574
* Multimedia: Pinnekjøtt / Q1703574
# Pinnow

Pinnow Alemaniako udalerri bat da, Mecklenburg-Aurrepomerania estatuan. Azken zentsuaren arabera 2.038 biztanle zituen, 18,75 kilometro koadroko azaleran..

## Kanpo estekak

* Datuak: Q706989
* Multimedia: Pinnow (bei Schwerin) / Q706989
# Pino (Korsika Garaia)

Pino, (korsikeraz: Pinu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 148 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q251909
* Multimedia: Pino / Q251909
# Pinneberg

Pinneberg Alemaniako udalerria da. Schleswig-Holstein estatuan kokatuta dago, [[Pinneberg (barrutia)|Pinneberg]] barrutian. 2014an 42.055 biztanle zituen 21,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q7074
* Multimedia: Pinneberg / Q7074
# Pino

Pino izenarekin honako herriak daude:
* Pino del Oro, Zamorako probintziako udalerria.
* Pino (Korsika Garaia), Korsika Garaia udalerria, Korsikan.
# Pino Cerami

Pino Cerami (Misterbianco, Sizilia, Italia, 1922ko apirilaren 28a - Gerpinnes, Belgika, 2014ko irailaren 20a) italian jaiotako belgiar txirrindulari bat izan zen. Profesionaletara 1946an pasa zen. Belgiar 1956ko martxoak 16an nazionalizatu zen.
Bere urterik hoberena 1960 izan zen, Paris-Roubaix eta Flèche Wallone irabaziz, baita munduko txirrindularitza txapelketan hirugarren postu bat lortuz ere.
1964tik Pino Cerami Sari Nagusia ospatzen da Belgikan txirrindulari honen omenez.

## Palmaresa

1948
* 3. Zottegem Hiriko Sari Nagusian
1951
* Belgikako Itzuliko 2 etapa
* Doubseko Tourra
* 7. Dauphine Liberen
1952
* 2. Lombardiako Giroan
* 3. Zottegem Hiriko Sari Nagusian
* 4. Suitzako Itzulian
1953
* 2. Lombardiako Giroan
* 3. Belgikako Itzulian
* 3. Stadsprijs Geraardsbergenen
* 3. Zottegem Hiriko Sari Nagusian
1954
* Europako Itzuliko 2 etapa
1955
* 3. Zottegem Hiriko Sari Nagusian
1956
* 3. Stadsprijs Geraardsbergenen
1957
* Belgikako Itzulia eta etapa 1
* 2. Omloop Het Volken
* 2. Nokere Koerseen
* 2. Stadsprijs Geraardsbergenen
1958
* Tour de l'Oiseko etapa 1
* 2. Paris-Bruselan
* 2. Romandiako Tourrean
* 2. Bordele-Parisen
1959
* 3. Luxenburgoko Itzulian eta etapa 1
1960
* Paris-Roubaix
* Flèche Wallone
* 3. Munduko errepideko txapelketan
* 2. Super Prestige Pernodean
1961
* Flèche Brabançonne
* Anberes-Ougrée
* Paris-Brusela
1962
* Hainauteko txapelketa
* Anberes-Ougrée
* Basse-Sambre Sari Nagusia
* 2. La Flèche Wallonnen
1963
* Frantziako Tourreko etapa 1
* 2. Lieja-Bastogne-Liejan

## Sailkapen orokorra Itzuli Handietan

| Lasterketa | 1948 | 1949 | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 |
| Italiako Giroa | - | 24. | - | - | - | - | - | - | UT | - | - | - | - | - | - | - |
| Frantziako Tourra | - | UT | - | - | - | - | - | - | - | 35. | UT | - | - | - | 81. | UT |
| Espainiako Vuelta | - | - | - | - | - | - | - | - | - | - | - | - | - | - | - | - |
| Munduko txapelketa | - | - | - | - | - | - | - | - | - | - | - | - | 3. | UT | - | 28. |
-: ez zuen parte hartu UT: utzi, ez zuen amaitu

## Taldeak

* 1946-1947 : Independentea
* 1948 : Metropole-Dunlop
* 1949-1954 : Peugeot-Dunlop
* 1955-1956 : Elvé-Peugeot
* 1957 : Peugeot-BP
* 1958 : Elvé-Peugeot-Marvan
* 1959-1962 : Peugeot-BP-Dunlop
* 1963 : Peugeot-BP

## Kanpo estekak

* Pino Cerami - ProCyclingStats
* Pino Cerami - FirstCycling.com
* Datuak: Q722368
* Multimedia: Pino Cerami / Q722368
# Pinnoita

Pinnoita borato motako minerala da.

## Ezaugarriak

Pinnoita borato mineralaren formula kimikoa hau da: ${\ce {Mg[B2O(OH)6]}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Pinnoite: Mineral information, data and localities.» www.mindat.org (Noiz kontsultatua: 12-05-2019).
# Pinnow (Brandenburgo)

Pinnow Alemaniako udalerria da. Brandenburgo estatuan dago, [[Uckermark (barrutia)|Uckermark]] barrutian. 2014an 863 biztanle zituen 12,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q634411
* Multimedia: Pinnow (Uckermark) / Q634411
# Periko Alonso

Miguel Ángel Alonso Oiarbide edo Periko Alonso (Tolosa, Gipuzkoa, 1953ko otsailaren 1a-) futbolari eta entrenatzaile gipuzkoarra izan da.
Xabi Alonso eta Mikel Alonso jokalarien aita da baita ere.

## Jokalariaren ibilbidea

Errealean 1977tik 1982ra jokatu zuen. Urrezko urteetan talde gogoangarri haren partaidea izan zen, 1981 eta 1982an Liga bana lortu zuena.
1983an FC Barcelonan jokatzera joan zen eta eurekin Errege Kopa eta Superkopa 1983an eta Liga 1985ean lortu zuen.
1988an amaitu zuen bere ibilbidea jokalari moduan Sabadellen.
Espainiako futbol selekzio nazionalarekin 20 partida jokatu eta gol 1 sartu zuen.

## Entrenatzailearen ibilbidea

Entrenatzaile bilakatu eta berehala hasi zen lan horretan. 1989tik 1993ra bitartean, Real Sociedad B taldea entrenatu zuen bigarren B mailan, eta maila berean jokatzen zuen Beasain taldearen ardura izan zuen 1993tik 1995era. Ondorengo hiru urteak, 1998 arte, Eibar taldeko entrenatzaile bezala eman zituen, bigarren mailan, eta Eibar utzi ondoren maila berean ziharduen Hercules taldearen ardura hartu zuen hurrengo denboraldian. Lehen mailarako jauzia 2000. urteko urrian egin zuen, une hartan egoera latzean zegoen Real Sociedad taldean Javier Clementek utzitako lekua betez. Taldearen egoerak ez zuela onera egiten eta, Realeko entrenatzaile izateari utzi zion 2000 urteko abenduan, eta orduan adierazi zuen ez zuela inoiz beste talde bat entrenatuko.
* Tolosa FK: ?
* Real Sociedad B: 1989-1993.
* Beasain KE: 1993-1995.
* SD Eibar: 1995-1997.
* Hercules CF: 1998-2000.
* Real Sociedad (2000).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Errealeko futbolarien zerrenda

## Kanpo estekak

* (Gaztelaniaz)Jokalariaren informazioa Errealaren webgunea
* Datuak: Q605880
* Multimedia: Periko Alonso / Q605880
# Perigeo

Perigeoa (grezieraz peri, "hurbil" + geo, "Lurra") objektu batek Lurraren inguruko bere orbita eliptikoan Lurretik hurbilen dagoen puntua da. Urrunen dagoen puntuari, ordea, apogeoa esaten zaio. Gehienetan Ilargia eta satelite artifizialen kasuan erabiltzen da.
Eguzkiaren inguruan dabilen planeta baten kasuan, afelio eta perihelio termino baliokideak erabiltzen dira.

## Ikus, gainera

* Apogeo
* Afelio
* Perihelio
# Periklasa

Periklasa oxido motako minerala da eta periclase taldearen kidea da.

## Ezaugarriak

Periklasa oxido mineralaren formula kimikoa hau da: ${\ce {MgO}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Periclase: Mineral information, data and localities.» www.mindat.org (Noiz kontsultatua: 12-05-2019).
# Perikarditis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Perikarditisa perikardioaren hantura da. Gutxitan gertatzen da, baina, gertatuz gero, bihotzaren uzkurgarritasuna galaraz dezake.
Era askotako eritasunek eragin dezakete perikarditisa. Askotan, birusek eragindako infekzioen konplikazio moduan agertzen da perikarditisa, edo bakterioek eragindakoen ondorioz (pneumokokoak; tuberkulosia); baita infekzio mikotikoen ondorioz ere (histoplasmosia). Bestalde gaixotasun sistemikoen ondorioz ere ager daiteke: minbizia, leuzemia, hipotiroidismoa, bihotz-ebakuntzak. Azkenik, gaixotasun autoimmunearen ondorioa ere izan daiteke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q501561
* Multimedia: Pericarditis / Q501561
# Perikarpo

Perikarpoa karpeloari dagokion fruitu-zatia da. Perikarpoa hiru geruzak osatzen dute: epikarpoa (kanpokoa), endokarpoa (barnekoa) eta bi hauen tartean dagoen mesokarpoa. Haziak babesteko eta sakabanatzeko moldaera asko izaten ditu.

## Kanpo estekak

* Datuak: Q876445
* ↑ https://web.archive.org/web/20090204171942/http://www1.euskadi.net/euskalterm/indice_e.htm
# Perikito lepokodun

Perikito lepokoduna (Heterophasia capistrata) Heterophasia generoko animalia da. Hegaztien barruko Leiothrichidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Heterophasia
* Leiothrichidae

## Kanpo estekak

* World Bird Names
* Datuak: Q2668211
* Multimedia: Heterophasia capistrata / Q2668211
* Espezieak: Heterophasia capistrata
# Perikles

Perikles, grezieraz Περικλῆς, (K.a. 495 – Atenas, Grezia, K.a. 429) Atenasko urrezko garaiko politikari, hizlari eta gudari garrantzitsuenetakoa izan zen. Urrezko garai hori (K.a. 461 – K.a. 429 oro har) Periklesen Mendea deitzen zaio. Hain nabarmena zen Perikles garaiko Atenaseko gizartean non Tuzidides historialari garaikideak "Atenaseko lehen herritarra" deitu zion.

## Biografia

K.a. 461. urtean Zimon, alderdi aristokratikoko burua, erbesteratzea lortu ondoren, Atenasko agintari bihurtu zen. 459-446 urteetan Korintoren, Espartaren, Persiaren eta haien aldekoen aurka ibili zen gudan. 445. urtean 30 urteko bakealdia sinatu zuen Espartarekin, eta handik aurrera bakezko bideak erabili zituen Atenasen eragina zabaltzeko.
Periklesi esker, Atenasek unerik gorena izan zuen. K.a. 430. urtean, Peloponesoko gerran, Atenasko hiritarren abertzaletasunaren aldeko deia egin zuen, baina kargutik kendu zuten. 429. urtean berriz ere izendatu zuten agintari, baina handik hilabete gutxira hil zen.

## Eragina

Periklesek Atenasko botere politikoa handitu zuen, Delosko Liga bere menpe jarriz. Peloponesoko Gerrako lehen bi urteetan, hil arte hain zuzen ere, Atenasko aldearen buruan egon zen. Barne politikan, Periklesek Atenaseko arteak bultzatu zituen. Haren ekimenari esker, Atenaseko Akropolia eraberritu zen (Partenoia barne). Hori dela eta, Atenasek Grezia Antzinako erdigune kulturala bilakatu zen. Aldi berean, demokrazia zabaldu zuen Atenasen, hiritar ororen parte-hartzea ahalbidetuz.
Bestalde, garai berekoak izan ziren Sofoklesen eta Euripidesen antzerki lan ospetsuak, eta Sokratesen erakutsiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q80398
* Multimedia: Pericles / Q80398
# Periklesen Mendea

Periklesen Mendea edo Antzinako Greziako Urrezko Mendea Antzinako Grezian K.a. V. mendean bizi izan zen goraldi politiko, ekonomiko nahiz kulturalari egiten dio erreferentzia, bereziki Perikles Atenas estatu-hiriaren liderra izan zeneko aldian zehar, K. a 461- K.a. 429 bitartean, batzuen arabera lehenago hasi eta beranduago bukatu bazen ere.

## Kanpo estekak

* Datuak: Q2000977
# Plesiospitidiscus

Plesiospitidiscus ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266048
# Plesioturrilites

Plesioturrilites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266049
# Pleslin-Trigavou kantonamendua

Pleslin-Trigavou kantonamendua Frantziako kantonamendu bat da. Côtes-d'Armor departamenduan dago, Bretainia (eskualdea) eskualdean. Guztira 11 udalerri ditu eta Pleslin-Trigavou da bere hiriburua.

## Kanpo estekak

* Datuak: Q17623033
# Pleslin-Trigavou

Pleslin-Trigavou (bretainieraz Plelin-Tregavoù) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q371638
* Multimedia: Pleslin-Trigavou / Q371638
# Plesiosauria

Plesiosauria itsas narrastien ordena zen, Jurasiko aldian bizi izan zena. Ehundaka fosil aurkitu dira, baina espezie tipoa Plesiosaurus dolichodeirus da.
Neurriz nahiko handiak ziren, 2-12 m luze gehienak, baina 14 m luzekoak ere baziren. Gorputza itsasorako egokitua zuten: gorputz-adarrak hegal bihurtuak zituzten, gorputza sendo samarra baina luzarana, eta isatsa laburra baina higikorra. Arrautza bidez ugaltzen zirela uste da. Plesiosauroen barruan bi gainfamilia sartu ohi dira: plesiosauroideoak, lepo luzea eta buru txikia zutenak eta animalia txikiak janez elikatzen zirenak, eta pliosauroideoak, lepo laburra eta buru handia zutenak eta animalia handiak janez elikatzen zirenak. Ordena honetako narrastietan ezagunenetako bat plesiosauroa zen, 2,3 m luze zena eta lepo laburra zuena. Ingalaterran eta Alemanian aurkitu dira plesiosauroaren fosilak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q269195
* Multimedia: Plesiosauria / Q269195
* Espezieak: Plesiosauria
# Plogonnec

Plogonnec (bretainieraz Plogoneg) Bretainiako Finistère departamenduko udalerri bat da.

## Kanpo estekak

* Datuak: Q471129
* Multimedia: Plogonnec / Q471129
# Ploisy

Ploisy Frantziako udalerri bat da Aisne departamenduan dagoena, Frantzia Garaia eskualdean. 2013an 85 biztanle zituen.

## Demografia
### Biztanleria

2007an udalerrian erroldatutako biztanleak 86 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren eta 16 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 31 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. Etxebizitza guzti hauek 33etxeak ziren. 31 etxebizitza nagusietatik 20 bere jabearen bizilekua ziren eta 11 alokairuan okupaturik zeuden; 5 etxek hitu gela zituzten, 9 etxek lau zituzten eta 17 etxek bost zituzten. 23 etxek euren parking plaza propioa zuten azpian. 10 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ploisy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 0 |
| 0 | 60-64 | 4 |
| 8 | 55-59 | 4 |
| 0 | 50-54 | 8 |
| 0 | 45-49 | 4 |
| 8 | 40-44 | 0 |
| 4 | 35-39 | 8 |
| 0 | 30-34 | 0 |
| 4 | 25-29 | 4 |
| 0 | 20-24 | 4 |
| 8 | 15-19 | 4 |
| 4 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 55 ziren, horien artean 34 aktiboak ziren eta 21 inaktiboak ziren. 34 pertsona aktiboetatik 33 lanean zeuden (18 gizon eta 15 emakume) eta 1 langabezian (1 gizon). 21 pertsona inaktiboetatik 7 erretiraturik zeuden, 5 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 1 ibilgailuen saltze eta konpontze enpresa zen eta 1 finantziazio enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q869770
* Multimedia: Ploisy / Q869770
# Plogastel-Saint-Germain

Plogastel-Saint-Germain (bretainieraz Plogastell-Sant-Jermen) Bretainiako Finistère departamenduko udalerri bat da.

## Kanpo estekak

* Datuak: Q474684
* Multimedia: Plogastel-Saint-Germain / Q474684
# Ploidia

Ploidia zelula bateko kromosoma-sorta osoaren kopurua da eta, beraz, gene autosomiko eta pseudoautosomikoen alelo-kopurua ere. Zelula somatikoak, ehunak zein organismo osoak kopuru honen arabera sailkatu ohi dira, "ploidia maila" ezberdinetan: monoploidia edo haploidia (kromosoma-sorta bakarra), diploidia (bi sorta), triploidia (hiru sorta), tetraploidia (lau sorta), pentaploidia (bost sorta), hexaploidia (6 sorta) zein heptaploidia edo septaploidia, zazpi sorten kasu, besteak beste. Orokorrean, poliploidia terminoa ere erabiltzen da, hiru kromosoma-sorta edo gehiago dituzten ploidia maila oro izendatzeko. N letrak kromosoma-sorta irudikatzen du: N, 2N, 3N...

## Erreferentziak

* ↑ «ploidia» www.euskadi.eus 2011-07-18 (Noiz kontsultatua: 2020-06-07).
* ↑ (Ingelesez) Murty, U. R.. (1973). «Morphology of pachytene chromosomes and its bearing on the nature of polyploidy in the cytological races of Apluda mutica L.» Genetica 44 (2): 234–243. doi:10.1007/BF00119108. ISSN 0016-6707. (Noiz kontsultatua: 2020-06-07).
* ↑ (Ingelesez) Tateoka, Tuguo. (1975-06). «A contribution to the taxonomy of theAgrostis mertensii-flaccida complex (Poaceae) in Japan» The Botanical Magazine Tokyo 88 (2): 65–87. doi:10.1007/BF02491243. ISSN 0006-808X. (Noiz kontsultatua: 2020-06-07).
* ↑ Rieger, Rigomar; Michaelis, Arnd; Green, Melvin M.. (1976). Glossary of Genetics and Cytogenetics. Springer Berlin Heidelberg doi:10.1007/978-3-642-96327-8. ISBN 978-3-540-07668-1. (Noiz kontsultatua: 2020-06-07).
# Plombières

Plombières, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 9.890 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q710606
* Multimedia: Plombières / Q710606
# Plogoff

Plogoff (bretainieraz Plougouñ) Bretainiako Finistère departamenduko kostaldeko udalerri bat da. Bertan Raz lurmuturra kokatzen da.

## Kanpo estekak

* Datuak: Q390901
* Multimedia: Plogoff / Q390901
# Ploieşti

Ploieşti Errumaniako hegoaldeko hiria eta Prahova barrutiko hiriburua da, Telajan ibaiaren ertzean. 211.657 biztanle. Errumaniako petrolio-hobi nagusietako batzuk daude Ploieşti inguruan. Industria (petrolio-findegiak, industria kimikoa, ehungintza, petrolioa ustiatzeko makineria) da ekonomia-jarduera nagusia.

## Klima

Datu klimatikoak (Ploieşti) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1 | 4 | 10 | 18 | 23 | 27 | 28 | 28 | 24 | 18 | 10 | 3 | 16.2 |
| Batez besteko tenperatura minimoa (°C) | -6 | -3 | 0 | 6 | 10 | 14 | 16 | 15 | 11 | 6 | 1 | -3 | 5.6 |
| Pilatutako prezipitazioa (mm) | 40.6 | 35.6 | 38.1 | 45.7 | 71.1 | 76.2 | 63.5 | 58.4 | 43.2 | 33 | 48.3 | 43.2 | 596.9 |
| Iturria: Weather Channel ||||||||||||||

## Herri eta hiri senidetuak

| Berat, Albania Dnipro, Ukraina Harbin, Txina | Hînceşti, Moldavia Lefkada, Grezia Maracaibo, Venezuela | Oral, Kazakhstan Osijek, Kroazia Radom, Polonia |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ © 2007 Urząd Miasta Radom. Radom Official Website - Partner Cities. (Noiz kontsultatua: 2008-10-23).

## Kanpo estekak

* Datuak: Q179585
* Multimedia: Ploiești / Q179585
# Pons kantonamendua

Pons kantonamendua Frantziako kantonamendu bat da. Itsas Charente departamenduan dago, Akitania Berria eskualdean. Guztira 39 udalerri ditu eta Pons da bere hiriburua.

## Kanpo estekak

* Datuak: Q1726763
# Ponpeiako anfiteatroa

Ponpeiako anfiteatroa zutik dagoen erromatar anfiteatrorik zaharrena da. Ponpeia hiri erromatar zaharrean dago, eta 79ko Vesuvioren erupzioak lurperatu zuen, Ponpeia eta Herkulano ere lurperatu zituen erupzio bera.
K.a. 70 urte inguruan eraikia. Gaur egungo anfiteatroa harriz eraikitako lehen erromatar anfiteatroa izan zen. Aurretik, egurrez eginak ziren. Harriz eraiki zen hurrengo erromatar anfiteatroa Erromako Koliseoa izango zen, mende bat baino gehiagoz honen ondorengoa dena. Garai hartan "spectacula" deitu zioten, eta ez "anfiteatro", azken hitz hori oraindik ez baitzen erabiltzen. Kinto Valgo eta Martzio Portzioren funts pribatuekin eraiki zuten.

## Erreferentziak

* ↑ (Ingelesez) Pompeii Art and Architecture Gallery. .

## Kanpo estekak

* Datuak: Q2015116
* Multimedia: Amphitheatre (Pompeii) / Q2015116